تورک‌لرله ائولنرک آنتالیایا یئرلشن روس گلین‌لر، باشلایان یاز مؤوسومونده توریست‌لری آنتالیادا تعطیله چاغیردی.
روس صنعت و مدنیت درنگی باشقانی ایرینا بالجی، 10 ایل اؤنجه آنتالیایا گلدیگینی، بورا آرتیق "ایکینجی مملکتیم" دئدیگینی ایفاده ائتدی.
بالجی، روسیا و تورکیه‌نین اؤزو اوچون آرتیق عینی شئیی ایفاده ائتدیگینی بیلدیر‌رک، آنتالیانین جنت‌دن بیر یئر اولدوغونو سؤیله‌دی.
آنتالیایا گلن هر کسین تورپاغینی، اینسان‌لارینی سئومه‌یه باشلادیغی‌نین وورغولایان بالجی،
"بو یالنیز ایقلیم دئییل. طبیعی کی، گونش، دنیز، گؤزل، میوه و یاشیللیقلار وار اما بورادا یاشایان گؤزل اینسان‌لار دا وار. آنتالیا، توریست‌لر و بورادا یاشایان‌لار اوچون چوخ راحت و اؤزگور بیر یئر. حقیقتا بورادا چوخ راحت یاشاییریق" دئدی.
روس‌لارین گئچن ایل آنتالیایا گلمه‌دیکلری اوچون گؤزل و حساب‌لی تعطیل امکانلاری اولمادیغینی ایفاده ائدن ایرینا بالجی،
"بو ایل منجه چوخ یاخشی باشلادی. اومود ائدیرم کی، بوتون مؤوسوم بئله داوام ائدر. روس‌لار گلسین آرتیق. بورا ساکیت، گؤزل و موتلو بیر یئر. خیدمتی چوخ یاخشی. روس‌لار دا عائله‌لری ایله سئوه سئوه گلسین‌لر. بورادا گؤزل بیر زامان گئچیرسینلر" دئیه دانیشدی.
